St Peter's United Church in Deneysville, Vrystaat
26° 53′ 36.056″ S, 28° 6′ 14.99″ E
Geskep: Maandag 07 Desember 2009 ; Laas opgedateer: Saterdag 22 September 2018 Zuma se bedanking amptelik, nuwe president dán verkies - Maroela Media
Baleka Mbete, speaker van die nasionale vergadering, het Donderdag bevestig dat haar kantoor pres. Jacob Zuma se bedankingsbrief ontvang het.
Zuma het Woensdagaand tydens ŉ regstreekse uitsending vanuit die Uniegebou bedank, maar moes die speaker nog amptelik skriftelik in kennis stel.
Mbete se kantoor het in ŉ verklaring gesê die president se brief sal amptelik in die joernaal van die parlement se aankondigings-, tertafelleggings- en komiteeverslae vir die aandag van die LP’s gepubliseer word. Sy bedanking is onmiddellik van krag.
Die verklaring het ook gemeld dat die speaker deur hoofregter Mogoeng Mogoeng in kennis gestel is dat hy sal kan waarneem wanneer die nasionale vergadering Donderdagmiddag ŉ nuwe president verkies.
“Dit het daartoe gelei dat die verkiesing van ŉ president wat oorspronklik vir 16 Februarie geskeduleer was na 14:00 Donderdagmiddag geskuif moes word. Dit verander dus wesenlik die sitting van die nasionale vergadering van die oorweging van ŉ mosie van wantroue na die verkiesing van ŉ president.”
Die speaker het Zuma ook bedank vir sy amper nege jaar diens aan die mense van Suid-Afrika en vir hom ŉ goeie toekoms toegewens.
Zuma is vroeër vandeesweek deur die ANC herroep, maar het aanvanklik geweier om te bedank. Hy het egter bedank nadat die ANC aangekondig het hy sal ŉ mosie van wantroue in Zuma ondersteun.
Cyril Ramaphosa is waarnemende president nadat Zuma bedank het en sal na verwagting vanmiddag amptelik as die nuwe staatshoof ingehuldig word.
Ramaphosa sal na verwagting Vrydagaand die staatsrede lewer.
Sal dit te veel gevra wees aan Madam Speaker om eerder diè landsburgers te loof vir hul bydraes die afgelope 9-jaar aan diè voormalige president en sy kaders?
Die bedankingsbrief is seker namens hom opgestel en voltooi, hy het slegs geteken.
Seker met een woord per A4 bladsy soos al sy toesprake geskryf was en die laaste blad met sy handtekening.
SjN ek glo ook sy bedankingsbrief is opgetel. Een-twee-drie……blok myself.